Tervetuloa tutustumaan historialliseen Knaappilan tuulimyllyyn osana valtakunnallista Avoimet kylät -tapahtumaa! Vuonna 1874 valmistuneella tuulimyllyllä jauhettiin viljaa aina 1940-luvulle saakka. Vuosikymmenten saatossa mylly pääsi pahasti rapistumaan, kunnes Mansikkamäen–Nipulin kylätoimikunta ryhtyi kunnostamaan sitä 1990-luvulla. Kunnostustyöt saatiin päätökseen 1999 ja niiden ansiosta myllyvanhus seisoo edelleen arvokkaana pellon laidalla, kauniissa maalaismiljöössä. Avoimien ovien aikana yleisöllä on mahdollisuus kurkata myllyn sisälle sekä kuulla tarinoita myllyn vaiheista ja kunnostusprojektista. Oppaana toimii Jorma Syvälahti. Tapahtumassa kyläyhdistys myy kahvia ja lettuja. Maksutapoina käyvät käteinen ja MobilePay. Nähdään myllyllä!
Tervetuloa tutustumaan historialliseen Knaappilan tuulimyllyyn osana valtakunnallista Avoimet kylät -tapahtumaa!